જિલ્લામાં દહેગામ એપીએમસીમાં મગફળીની ખરીદી માટે કેન્દ્ર આપવામાં આવ્યુ છે. આ કેન્દ્રમાં નોડેલ અધિકારીની નિમણૂક કરવામાં આવી છે. આ કેન્દ્રો ઉપર ૨૦ કિલો (એક મણ)ના રૂ.૯૦૦ લેખે ખેડૂતોને તેમના બેંક એકાઉન્ટમાં પૈસા જમા થશે. રાજ્ય સરકારે મગફળીનો ટેકાનો ભાવ ક્વીન્ટલ દીઠ રૂ. ૫ હજાર નક્કી કર્યો છે. તેમાં રાજ્ય સરકારનો હિસ્સો રૂ.૧૧૦ છે અને કેન્દ્ર સરકારનો હિસ્સો રૂ.૪૮૯૦ છે. જિલ્લાના ખેડૂતો દ્વારા ૫૬૪૬ હેક્ટરમાં મગફળીનું વાવેતર કરવામાં આવ્યુ હતું. તેમાં હેક્ટર દીઠ ૧૮૩૬ કિલો ઉત્પાદન થયુ છે.